19.4.2023
MT
Il-Ġurnal Uffiċjali tal-Unjoni Ewropea
L 104/35
SISTEMA TA’ ALLOKAZZJONI
L-ewwel nett, huwa preżunt li t-tranżazzjonijiet jitwettqu ma’ bank ċentrali nazzjonali (BĊN) bl-użu ta’ sistema fejn l-assi sottostanti huma allokati għal kull tranżazzjoni.
Il-valutazzjoni tal-assi mobilizzati bħala kollateral ssir fuq bażi ta’ kuljum.
Il-qafas tal-kontroll tar-riskju jista’ mbagħad jiġi deskritt kif ġej (ara wkoll Tabella 2 hawn taħt):
1.
Fil-21 ta’ Settembru 2022, il-kontroparti tidħol fi tranżazzjoni ta’ self kollateralizzat mal-BĊN, li jirċievi EUR 50,6 miljun ta’ Assi A. L-assi A huwa bond garantit b’kupun fiss li jimmatura fil-21 ta’ Diċembru 2026 u allokat għallkwalità tal-kreditu pass 1-2.
Għalhekk għandu maturità reżidwa ta’ erba’ snin biex b’hekk ikun meħtieġ haircut ta’ valutazzjoni ta’ 2,5 %.
Il-prezz tas-suq ta’ Assi A fis-suq ta’ referenza tiegħu f’dak il-jum huwa 101,61 %, li jinkludi l-imgħax akkumulat fuq il-kupun.
Il-kontroparti hija meħtieġa tipprovdi ammont ta’ Assi A, li, wara t-tnaqqis talhaircut ta’ valutazzjoni tat-2,5 %, jaqbeż l-ammont allokat ta’ EUR 50 miljun.
Il-kontroparti għalhekk tikkonsenja Assi A għal ammont nominali ta’ EUR 50,6 miljun, li l-valur tas-suq tal-haircut aġġustat huwa ta’ EUR 50 129 294 f’dak il-jum.
2.
Fit-22 ta’ Settembru 2022, il-kontroparti tidħol fi tranżazzjoni ta’ xiri mill-ġdid mal-BĊN, li jixtri EUR 21 miljun ta’ Assi A (prezz tas-suq 101,21 %, haircut ta’ valutazzjoni 2,5 %) u EUR 25 miljun ta’ Assi B (prezz tas-suq 98,62 %).
Assi B huwa bond tal-gvern ċentrali bi ħlasijiet ta’ kupun b’rata varjabbli u allokat lill-pass tal-kwalità tal-kreditu 1–2, li fuqhom tiġi applikata haircut ta’ valutazzjoni ta’ 1,5 %.
Il-valur tas-suq tal-haircut aġġustat tal-Assi A u l-Assi B f’dak il-jum huwa EUR 45 007 923, biex b’hekk jinqabeż l-ammont meħtieġ ta’ EUR 45 000 000.
3.
Fit-22 ta’ Settembru 2022, l-assi sottostanti tal-operazzjoni ewlenija ta’ rifinanzjament li bdiet fl-21 ta’ Settembru 2022 jiġu rrivalutati.
Bi prezz tas-suq ta’ 101,21 %, il-valur tas-suq aġġustat bil-haircut ta’ Assi A għadu bejn l-ammonti ta’ attivazzjoni ta’ isfel u ta’ fuq.
Il-kollateral li ġie mobilizzat inizjalment huwa għaldaqstant ikkunsidrat biex jipprovdi kemm għall-ammont inizjali ta’ likwidità pprovdut u l-imgħax akkumulat li jammonta għal EUR 1 736.
4.
Fit-23 ta’ Settembru 2022, l-assi sottostanti jiġu vvalutati mill-ġdid: il-prezz tas-suq tal-Assi A huwa 99,50 % u l-prezz tas-suq tal-Assi B huwa 97,95 %.
L-imgħax akkumulat jammonta għal EUR 3 472 fuq l-operazzjoni ta’ rifinanzjament ewlenija li bdiet fil-21 ta’ Settembru 2022 u EUR 1 563 fuq operazzjoni ta’ rifinanzjament fuq żmien itwal li bdiet fit22 ta’ Settembru 2022.
B’riżultat ta’ dan, il-valur tas-suq aġġustat għall-haircut tal-Assi A fl-ewwel tranżazzjoni jaqa’ taħt l-ammont tat-tranżazzjoni li għandha tiġi koperta, jiġifieri l-likwidità pprovduta flimkien mal-imgħax dovut, b’EUR 915 147, iżda wkoll taħt il-livell ta’ attivazzjoni aktar baxx ta’ EUR 49 753 455.
Il-kontroparti tikkonsenja EUR 950 000 ta’ Assi A f’termini ta’ valur nominali, li, wara t-tnaqqis ta’ haircut ta’ 2,5 % mill-valur tas-suq ibbażat fuq prezz ta’ 99,50 %, jagħti lura kopertura kollaterali suffiċjenti.
Il-BĊNi jistgħu jwettqu sejħiet ta’ marġni fi flus kontanti pjuttost milli f’titoli.
Sejħa ta’ marġni hija meħtieġa wkoll fit-tieni tranżazzjoni billi l-valur tas-suq aġġustat skont il-haircut tal-assi sottostanti użati f’din it-tranżazzjoni (EUR 44 492 813) huwa taħt il-livell ta’ attivazzjoni aktar baxx (EUR 44 776 555).
Għalhekk il-kontroparti tipprovdi EUR 550 000 tal-Assi B b’valur tas-suq aġġustat skont il-haircut ta’ EUR 530 644.
5.
Fis-26 ta’ Settembru 2022, l-assi sottostanti jiġu vvalutati mill-ġdid, mingħajr ma jirriżultaw f’ebda sejħa ta’ marġni għat-tranżazzjonijiet imdaħħla fil-21 u t-22 ta’ Settembru 2022.
Fis-27 ta’ Settembru 2022, il-valutazzjoni mill-ġdid tal-assi sottostanti l-operazzjoni ta’ rifinanzjament fit-tul mibdija fit-22 ta’ Settembru 2022 turi li l-valur tas-suq aġġustat skont il-haircut tal-assi pprovduti jaqbeż il-livell ogħla ta’ attivazzjoni u jwassal biex il-BĊN jirritorna EUR 300 000 tal-Assi B fil-valur nominali lill-kontroparti.
Kieku marġini kellu jitħallas lill-kontroparti mill-BĊN fir-rigward tat-tieni tranżazzjoni, tali marġini jista’, f’ċerti każijiet, jiġi nnettjat mal-marġni mħallas lill-BĊN mill-kontroparti fir-rigward tal-ewwel tranżazzjoni.
Bħala riżultat, ikun hemm biss saldu ta’ marġni wieħed.
6.
Fit-28 ta’ Settembru 2022, il-kontroparti tħallas lura l-likwidità pprovduta taħt l-operazzjoni ta’ rifinanzjament ewlenija li bdiet fil-21 ta’ Settembru 2022, inkluż l-imgħax akkumulat ta’ EUR 12 153.
Il-BĊN jagħti lura EUR 51 550 000 ta’ Assi A f’valur nominali.